title: Регламент за изпълнение (ЕС) 2019/916 на Комисията от 4 юни 2019 година за определяне на ставката на корекция на директните плащания в съответствие с Регламент (ЕС) № 1306/2013 на Европейския парламент и на Съвета по отношение на календарната 2019 година

text:
                  5.6.2019

                  BG

                  Официален вестник на Европейския съюз

                  L 146/98

         РЕГЛАМЕНТ ЗА ИЗПЪЛНЕНИЕ (ЕС) 2019/916 НА КОМИСИЯТА
         от 4 юни 2019 година
         за определяне на ставката на корекция на директните плащания в съответствие с Регламент (ЕС) № 1306/2013 на Европейския парламент и на Съвета по отношение на календарната 2019 година
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 26, параграф 3 от него,
         след консултации с Комитета по земеделските фондове,
         като има предвид, че:

                     (1)

                     Съгласно член 25 от Регламент (ЕС) № 1306/2013 се предвижда създаването на резерв, предназначен за предоставяне на допълнителна подкрепа за селскостопанския сектор в случай на значими кризисни ситуации, които засягат селскостопанското производство или дистрибуция, чрез прилагане в началото на всяка година на намаление на директните плащания в рамките на механизма за финансова дисциплина, посочен в член 26 от същия регламент.

                     (2)

                     В член 26, параграф 1 от Регламент (ЕС) № 1306/2013 се предвижда, че за да се гарантира спазването на годишните тавани, установени в Регламент (ЕС, Евратом) № 1311/2013 на Съвета (2), за финансирането на свързани с пазара разходи и директни плащания се определя ставка на корекция на директните плащания, когато прогнозите за финансирането на мерките в рамките на посочения подтаван за дадена финансова година показват, че приложимите годишни тавани ще бъдат надвишени.

                     (3)

                     Сумата на резерва за кризи в селскостопанския сектор, включена в проектобюджета на Комисията за 2020 г., възлиза на 478 млн. евро по текущи цени. За покриването на тази сума механизмът за финансова дисциплина трябва да се прилага за календарната 2019 година по отношение на директните плащания по схемите за подпомагане, изброени в приложение I към Регламент (ЕС) № 1307/2013 на Европейския парламент и на Съвета (3).

                     (4)

                     Прогнозите за директните плащания и свързаните с пазара разходи, определени в проектобюджета на Комисията за 2020 г., сочат, че няма необходимост от по-нататъшна финансова дисциплина.

                     (5)

                     В съответствие с член 26, параграф 3 от Регламент (ЕС) № 1306/2013 ставката на корекция следва да се определи до 30 юни на календарната година, за която се прилага тази ставка на корекция.

                     (6)

                     Като общо правило земеделските стопани, които са подали заявление за помощ за директни плащания за дадена календарна година N, получават плащанията в рамките на определен срок за плащане през финансовата година N + 1. Държавите членки обаче могат, в определени граници, да извършват просрочени плащания в полза на земеделските стопани след изтичането на този срок за плащане. Такива просрочени плащания могат да бъдат извършени през следваща финансова година. Когато за дадена календарна година се прилага финансова дисциплина, ставката на корекция не следва да се прилага за плащанията по заявления за помощ, подадени през календарни години, различни от календарната година, за която се прилага финансовата дисциплина. Поради това, с цел да се осигури равно третиране на земеделските стопани, е уместно да се предвиди ставката на корекцията да се прилага единствено спрямо плащанията по заявления за помощ, подадени през календарната година, за която се прилага финансовата дисциплина, независимо кога се извършва плащането в полза на земеделските стопани.

                     (7)

                     Съгласно член 8, параграф 1 от Регламент (ЕС) № 1307/2013 ставката на корекция на директните плащания, определена в съответствие с член 26 от Регламент (ЕС) № 1306/2013, се прилага само към директните плащания, надвишаващи 2 000 EUR, които се отпускат на земеделските стопани за съответната календарна година. Освен това в член 8, параграф 2 от Регламент (ЕС) № 1307/2013 се предвижда, че вследствие на постепенното въвеждане на директните плащания ставката на корекция за Хърватия следва да се прилага едва от 1 януари 2022 г. Поради това ставката на корекция, която се определя с настоящия регламент, не следва да се прилага към плащанията за земеделските стопани в посочената държава членка,

               ПРИЕ НАСТОЯЩИЯ РЕГЛАМЕНТ:

            Член 1

               1.   За целите на определяне на ставката на корекция в съответствие с членове 25 и 26 от Регламент (ЕС) № 1306/2013 и в съответствие с член 8, параграф 1 от Регламент (ЕС) № 1307/2013 сумите на директните плащания по схемите за подпомагане, изброени в приложение I към Регламент (ЕС) № 1307/2013, които ще се отпускат на земеделски стопани над сумата от 2 000 EUR по заявление за помощ, подадено за календарната 2019 година, се намаляват със ставка на корекция 1,441101 %.

               2.   Предвиденото в параграф 1 намаляване не се прилага в Хърватия.

            Член 2
            Настоящият регламент влиза в сила на седмия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 4 юни 2019 година.

                  За Комисията

                  Председател

               Jean-Claude JUNCKER

            (1)  ОВ L 347, 20.12.2013 г., стр. 549.

            (2)  Регламент (ЕС, Евратом) № 1311/2013 на Съвета от 2 декември 2013 година за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

            (3)  Регламент (ЕС) № 1307/2013 на Европейския парламент и на Съвета от 17 декември 2013 година за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347, 20.12.2013 г., стр. 608).


title: Регламент за изпълнение (ЕС) 2017/1942 на Съвета от 25 октомври 2017 година за прилагане на член 15, параграф 3 от Регламент (ЕС) № 747/2014 относно ограничителни мерки с оглед на положението в Судан

text:
               26.10.2017

               BG

               Официален вестник на Европейския съюз

               L 276/1

         РЕГЛАМЕНТ ЗА ИЗПЪЛНЕНИЕ (ЕС) 2017/1942 НА СЪВЕТА
   от 25 октомври 2017 година
   за прилагане на член 15, параграф 3 от Регламент (ЕС) № 747/2014 относно ограничителни мерки с оглед на положението в Судан
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 747/2014 на Съвета от 10 юли 2014 г. относно ограничителни мерки с оглед на положението в Судан и за отмяна на Регламент (ЕО) № 131/2004 и на Регламент (ЕО) № 1184/2005 (1), и по-специално член 15, параграф 3 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 10 юли 2014 г. Съветът прие Регламент (ЕС) № 747/2014.

               (2)

               На 17 октомври 2017 г. комитетът към Съвета за сигурност на ООН, създаден съгласно Резолюция 1591 (2005) на Съвета за сигурност на ООН, актуализира информацията по отношение на едно лице, подлежащо на ограничителни мерки.

               (3)

               Поради това приложение I към Регламент (ЕС) № 747/2014 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 747/2014 се изменя съгласно предвиденото в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 октомври 2017 година.

            За Съвета

            Председател

         M. MAASIKAS

      (1)  ОВ L 203, 11.7.2014 г., стр. 1.

      ПРИЛОЖЕНИЕ
      Вписването относно ALNSIEM, Musa Hilal Abdalla се заменя със следното вписване:

                     „2.

                        ALNSIEM, Musa Hilal Abdalla

                        Известен още като a) Sheikh Musa Hilal; б) Abd Allah; в) Abdallah; г) AlNasim; д) Al Nasim; е) AlNaseem; ж) Al Naseem; з) AlNasseem; и) Al Nasseem

                        Длъжност: а) бивш член на Националното събрание на Судан от район Al-Waha; б) бивш специален съветник в Министерството на федералните въпроси; в) върховен вожд на племето Махамид в Северен Дарфур

                        Дата на раждане: а) 1 януари 1964 г.; б) 1959 г.

                        Място на раждане: Кутум (Kutum)

                        Гражданство: Судан

                        Адрес: а) Кабкабия (Kabkabiya), Судан; б) Кутум, Судан (Пребивава в Кабкабия и в град Кутум, Северен Дарфур и е пребивавал в Хартум).

                        Паспорт: а) дипломатически паспорт D014433, издаден на 21 февруари 2013 г. (валиден до: 21 февруари 2015 г.) б) дипломатически паспорт D009889, издаден на 17 февруари 2011 г. (валиден до: 17 февруари 2013 г.).

                        Идентификация: Удостоверение за гражданство № A0680623.

                        Дата на посочване от ООН:25 април 2006 г.

                        Друга информация: Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/5795065

                        Сведения от описателното обобщение на основанията за вписване, предоставено от Комитета по санкциите:

                     Alnsiem беше включен в списъка на 25 април 2006 г. съгласно точка 1 от Резолюция 1672 (2006) като „върховен вожд на племето Джалул в Северен Дарфур“.
                     В доклада на Human Rights Watch се посочва, чe организацията разполага със записка от 13 февруари 2004 г. от местна правителствена служба в Северен Дарфур, с която се нарежда на „силите за сигурност в района“ да „не възпрепятстват действията на муджахидините, а доброволците под ръководството на Sheikh Musa Hilal да навлязат в района [на Северен Дарфур] и да обезпечават належащите си нужди“. На 28 септември 2005 г. 400 души от арабските милиции нападат селата Аро Шароу (Aro Sharrow) (включително лагера за вътрешно разселени лица), Ачо (Acho) и Гозмена (Gozmena) в Западен Дарфур. Смятаме също, че Musa Hilal е присъствал при нападението срещу лагера за вътрешно разселени лица в Аро Шароу: синът му е убит при нападението на Суданската освободителна армия срещу Шарея, така че той е ангажиран в лично кръвно отмъщение. Налице са и основателни причини да се смята, че в качеството си на върховен вожд той носи пряка отговорност за тези действия и е отговорен за нарушения на международното хуманитарно право и международното право в областта на правата на човека, както и за други жестокости.“


title: Регламент за изпълнение (ЕС) 2017/1956 на Комисията от 26 октомври 2017 година за вписване на наименование в регистъра на защитените наименования за произход и защитените географски указания (Saucisson d'Ardenne/Collier d'Ardenne/Pipe d'Ardenne (ЗГУ)

text:
               27.10.2017

               BG

               Официален вестник на Европейския съюз

               L 277/4

         РЕГЛАМЕНТ ЗА ИЗПЪЛНЕНИЕ (ЕС) 2017/1956 НА КОМИСИЯТА
   от 26 октомври 2017 година
   за вписване на наименование в регистъра на защитените наименования за произход и защитените географски указания (Saucisson d'Ardenne/Collier d'Ardenne/Pipe d'Ardenne (ЗГУ)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 подаденото от Белгия заявление за регистрация на наименованието „Saucisson d'Ardenne“/„Collier d'Ardenne“/„Pipe d'Ardenne“ (ЗГУ) бе публикувано в Официален вестник на Европейския съюз
                   (2).

               (2)

               Комисията получи 2 уведомления за възражение: на 17.8.2015 г. — от Zurich Foodstuff Trading LLC — Обединени арабски емирства, и на 14.9.2015 г. — от Rezos Brands SA — Гърция.

               (3)

               Комисията препрати на Белгия уведомлението за възражение от Zurich Foodstuff Trading LLC. Уведомлението за възражение, изпратено от Rezos Brands SA, не бе препратено: в съответствие с член 51, параграф 1, втора алинея от Регламент (ЕС) № 1151/2012 физическо или юридическо лице, което има законен интерес, установено е или пребивава в държава членка, различна от тази, от която е подадено заявлението, може да подаде уведомление за възражение до държавата членка, в която е установено. Следователно дружеството Rezos Brands SA не е имало право да подаде уведомление за възражение директно до Комисията. Освен това уведомлението за възражение е получено от Комисията след изтичането на срока за подаване на възражение, предвиден в член 51, параграф 1 от Регламент (ЕС) № 1151/2012.

               (4)

               На 17.10.2015 г. Комисията получи мотивирано възражение от Zurich Foodstuff Trading LLC.

               (5)

               Интересът на възразяващия, описан в мотивираното възражение, не е действителен и пряк, а непряк и хипотетичен. Поради това дружеството Zurich Foodstuff Trading LLC няма законен интерес и процедурата за предявяване на възражение бе прекратена. Следователно възражението, подадено от Zurich Foodstuff Trading LLC, се счита за недопустимо.

               (6)

               С писмо от 16 юли 2014 г. белгийските органи препратиха до Комисията искане от предприятието TerBeke-Pluma, установено извън географския район, определен за ЗГУ „Saucisson d'Ardenne“/„Collier d'Ardenne“/„Pipe d'Ardenne“, и което е представило допустимо възражение съгласно член 49, параграф 3 от Регламент (ЕС) № 1151/2012, да му бъде предоставен преходен период съгласно член 15, параграф 1 от Регламент (ЕС) № 1151/2012, с което да му се позволи да продължи да използва наименованието „Saucisson d'Ardenne“/„Collier d'Ardenne“/„Pipe d'Ardenne“. Информацията и разясненията, необходими на Комисията, за да бъде тя напълно запозната с фактите при вземането на решение във връзка с посочения по-горе преходен период, бяха предоставени от белгийските органи с писма от 1 април 2015 г., 3 ноември 2016 г. и 3 април 2017 г.

               (7)

               В съответствие с член 9 от Регламент (ЕС) № 1151/2012 на наименованието „Saucisson d'Ardenne“/„Collier d'Ardenne“/„Pipe d'Ardenne“ беше предоставена временна национална защита, считано от 8 май 2014 г., т.е. датата на получаване от Комисията на заявлението за регистрация. Предвид това на предприятието TerBeke-Pluma бе предоставен на национално равнище период за приспособяване от максимум девет месеца, през който то може да продължи да използва защитените наименования по отношение на продукти, които не отговарят на съответната спецификация. Този период на приспособяване започна на 8 май 2014 г. и приключи девет месеца по-късно.

               (8)

               Като се има предвид, че, считано от 8 февруари 2015 г., на предприятието TerBeke-Pluma не е позволено да предлага на пазара продуктите си с наименованията „Saucisson d'Ardenne“/„Collier d'Ardenne“/„Pipe d'Ardenne“, предоставянето на преходен период съгласно член 15, параграф 1 от Регламент (ЕС) № 1151/2012 не е обосновано. Позволяването на употребата на регистрирани наименования на продукти, произвеждани извън определения географски район, няма да даде възможност за „преход“, а неправомерно би довело до повторното установяване на ситуация, която от 8 февруари 2015 г. се счита за незаконна.

               (9)

               Предвид гореизложеното наименованието „Saucisson d'Ardenne“/„Collier d'Ardenne“/„Pipe d'Ardenne“ следва да бъде вписано в регистъра на защитените наименования за произход и защитените географски указания,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Saucisson d'Ardenne“/„Collier d'Ardenne“/„Pipe d'Ardenne“ (ЗГУ).
   Наименованието, посочено в първа алинея, се използва за определяне на продукт от клас 1.2. — „Месни продукти (варени, осолени, пушени и др.)“, от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 октомври 2017 година.

            За Комисията

            Председател

         Jean-Claude JUNCKER

      (1)  ОВ L 343, 14.12.2012 г., стр. 1.

      (2)  ОВ C 182, 3.6.2015 г., стр. 7.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) 2017/1957 на Комисията от 26 октомври 2017 година за откриване и уреждане на администрирането на тарифни квоти на Съюза за някои видове риба и рибни продукти с произход от Косово

text:
                  27.10.2017

                  BG

                  Официален вестник на Европейския съюз

                  L 277/6

            РЕГЛАМЕНТ ЗА ИЗПЪЛНЕНИЕ (ЕС) 2017/1957 НА КОМИСИЯТА
      от 26 октомври 2017 година
      за откриване и уреждане на администрирането на тарифни квоти на Съюза за някои видове риба и рибни продукти с произход от Косово (*1)

      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) 2017/355 на Европейския парламент и на Съвета от 15 февруари 2017 г. относно определени процедури за прилагане на Споразумението за стабилизиране и асоцииране между Европейския съюз и Европейската общност за атомна енергия, от една страна, и Косово (*1), от друга страна (1), и по-специално член 2 от него,
      като има предвид, че:

                  (1)

                  Споразумението за стабилизиране и асоцииране между Европейския съюз и Европейската общност за атомна енергия, от една страна, и Косово (*1), от друга страна (2), (наричано по-долу „ССА“), бе подписано на 27 октомври 2015 г. и влезе в сила на 1 април 2016 г.

                  (2)

                  В член 31 от ССА и в приложение IV към ССА са формулирани разпоредби относно вноса в ЕС на риба и рибни продукти. Съгласно тези разпоредби вносът в ЕС на произхождащи от Косово пъстърви и шарани в рамките на известни тарифни квоти се ползва от освобождаване от мита.

                  (3)

                  За да се прилагат разпоредбите на ССА относно рибата и рибните продукти е необходимо да се открият и администрират годишни тарифни квоти за пъстърви и шарани за 2016 г. и следващите години.

                  (4)

                  Тарифните квоти следва да се управляват от Комисията въз основа на хронологичния ред на датите на приемане на митническите декларации за допускане за свободно обращение в съответствие с Регламент за изпълнение (ЕС) 2015/2447 на Комисията (3).

                  (5)

                  Мерките, определени в настоящия регламент, следва да се прилагат от датата на влизане в сила на ССА. Поради това настоящият регламент следва да влезе в сила по спешност.

                  (6)

                  Мерките, предвидени в настоящия регламент, са в съответствие със становището на Комитета по Митническия кодекс,

            ПРИЕ НАСТОЯЩИЯ РЕГЛАМЕНТ:
      Член 1
      Откриват се тарифни квоти на Съюза за рибата и рибните продукти с произход от Косово, които са посочени в приложението.
      Член 2
      Тарифните квоти, посочени в член 1, се администрират от Комисията в съответствие с членове 49—54 от Регламент за изпълнение (ЕС) 2015/2447.
      Член 3
      Настоящият регламент влиза в сила в деня на публикуването му в Официален вестник на Европейския съюз.

      Той се прилага от 1 април 2016 г.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 26 октомври 2017 година.

               За Комисията

               Председател

            Jean-Claude JUNCKER

         (*1)  Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово.

         (1)  ОВ L 57, 3.3.2017 г., стр. 59.

         (2)  ОВ L 71, 16.3.2016 г., стр. 3.

         (3)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).

         ПРИЛОЖЕНИЕ
         Независимо от правилата за тълкуване на Комбинираната номенклатура, текстът на описанието на продуктите има само указателен характер, като обхватът на преференциалния режим се определя в рамките на настоящото приложение от кодовете по КН. Когато пред кодовете по КН има указание „ех“, обхватът на преференциалния режим се определя чрез прилагане на кода по КН и съответното описание, взети заедно.

            Риба и рибни продукти

                     Пореден №

                     Код по КН

                     Подразделение по ТAРИК

                     Описание

                     Годишен обем на тарифната квота
                     (в тонове нетно тегло)

                     Ставка на митото в рамките на квотата

                     09.1506

                     0301 91

                     Пъстърви (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache и Oncorhynchus chrysogaster): живи; пресни или охладени; замразени; сушени, осолени или в саламура, пушени; филета и други меса от риби; брашна, прахове и агломерати под формата на гранули, годни за консумация от човека

                     От 1.4.2016 г. до 31.12.2016 г.:
                     15
                     За следващите години — от 1.1. до 31.12.:
                     15

                     0 %

                     0302 11

                     0303 14

                     0304 42

                     0304 52 00

                     10

                     0304 82

                     0304 99 21

                     11, 12, 20

                     0305 10 00

                     10

                     0305 39 90

                     10

                     0305 43 00

                     0305 59 85

                     61

                     0305 69 80

                     61

                     09.1508

                     0301 93 00

                     Шарани (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.): живи; пресни или охладени; замразени; сушени, осолени или в саламура, пушени; филета и други меса от риби; брашна, прахове и агломерати под формата на гранули, годни за консумация от човека

                     От 1.4.2016 г. до 31.12.2016 г.:
                     20
                     За следващите години — от 1.1. до 31.12.:
                     20

                     0 %

                     0302 73 00

                     0303 25 00

                     0304 39 00

                     20

                     0304 51 00

                     10

                     0304 69 00

                     20

                     0304 93 90

                     10

                     0305 10 00

                     20

                     0305 31 00

                     10

                     0305 44 90

                     10

                     0305 52 00

                     10

                     0305 64 00

                     10


title: Регламент за изпълнение (ЕС) 2017/1963 на Комисията от 9 август 2017 година за изменение на Регламент за изпълнение (ЕС) № 615/2014 за определяне на подробни правила за прилагането на Регламент (ЕС) № 1306/2013 на Европейския парламент и на Съвета и Регламент (ЕС) № 1308/2013 на Европейския парламент и на Съвета по отношение на работните програми за подпомагане на секторите на маслиновото масло и трапезните маслини

text:
                  28.10.2017

                  BG

                  Официален вестник на Европейския съюз

                  L 279/30

            РЕГЛАМЕНТ ЗА ИЗПЪЛНЕНИЕ (ЕС) 2017/1963 НА КОМИСИЯТА
      от 9 август 2017 година
      за изменение на Регламент за изпълнение (ЕС) № 615/2014 за определяне на подробни правила за прилагането на Регламент (ЕС) № 1306/2013 на Европейския парламент и на Съвета и Регламент (ЕС) № 1308/2013 на Европейския парламент и на Съвета по отношение на работните програми за подпомагане на секторите на маслиновото масло и трапезните маслини
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 57, параграф 2, член 58, параграф 4, член 62, параграф 2 и член 66, параграф 4 от него,
      като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (2), и по-специално член 31 от него,
      като има предвид, че:

                  (1)

                  В светлината на натрупания опит по време на изпълнението на тригодишните работни програми, започнали на 1 април 2015 г., определени разпоредби от Регламент за изпълнение (ЕС) № 615/2014 на Комисията (3), следва да бъдат опростени или изяснени. В същото време е целесъобразно да се ограничи допълнително административната тежест за операторите и националните администрации.

                  (2)

                  Тъй като годината на изпълнение на работните програми започва на 1 април, в контекста на измененията на одобрените работни програми в случай на сливане на организации бенефициери отделните работни програми на сливащите се организации бенефициери следва да се изпълняват успоредно до началото на годината на изпълнение, която следва годината на изпълнение, в която е настъпило сливането. В същия контекст определени условия за приемане на изменения на мерки от работната програма следва да бъдат адаптирани, за да се поясни, че отпуснатият бюджет за въпросната област остава непроменен.

                  (3)

                  С цел да се съгласуват по-добре заявленията за авансово плащане с ликвидността на бенефициера държавите членки следва да разполагат с възможността да разрешат на организациите бенефициери да подават заявления за авансово плащане по време на изпълнението на тригодишната работна програма.

                  (4)

                  Следва да бъде определен минимален размер на обезпечението, което следва да бъде предоставено при подаването на заявление за одобряване на работна програма, за да се гарантира изпълнението на одобрената работна програма. Правилата за освобождаване на обезпечението, свързано с авансови плащания, преди края на всяка година на изпълнение на работната програма, следва да са по-гъвкави и да са приведени в съответствие с правилата за изплащане на финансиране от ЕС.

                  (5)

                  Като се има предвид, че основната цел на наличието на строги крайни срокове за подаване на заявление за плащане е съобразяването с годишния бюджетен цикъл, държавите членки следва да разполагат с по-голяма гъвкавост при определянето на краен срок за подаване на заявление за плащане, при условие че плащанията се извършват от държавите членки най-късно до 15 октомври на календарната година, през която приключва годината на изпълнение на работната програма.

                  (6)

                  С цел предотвратяване на затруднения с ликвидността, за възстановяване на вече направени разходи следва да бъде предоставена система от частични плащания през всяка година на изпълнение на работната програма.

                  (7)

                  В интерес на опростяването следва да има възможност за извършване на проверка на спазването на условията за признаване на бенефициерите въз основа само на документи.

                  (8)

                  И накрая, някои дати за уведомяване на Комисията относно определена информация и препратки между някои разпоредби на Регламент (ЕС) № 615/2014 следва да бъдат изразени по по-ясен начин.

                  (9)

                  Поради това Регламент за изпълнение (ЕС) № 615/2014 следва да бъде съответно изменен.

                  (10)

                  Работните програми, одобрени преди 1 април 2018 г., следва да продължат да бъдат регламентирани от разпоредбите на Регламент за изпълнение (ЕС) № 615/2014, приложими в момента на тяхното одобрение, до приключването им.

                  (11)

                  Мерките, предвидени в настоящия регламент, са в съответствие със становището на Комитета за общата организация на селскостопанските пазари,

            ПРИЕ НАСТОЯЩИЯ РЕГЛАМЕНТ:
      Член 1
      Регламент за изпълнение (ЕС) № 615/2014 се изменя, както следва:

                  1)

                  Член 2 се изменя, както следва:

                              а)

                              в параграф 3 първата алинея се заменя със следното:
                              „В случай на сливане на организации бенефициери, които са изпълнявали преди това отделни работни програми, организациите бенефициери продължават да изпълняват тези програми паралелно и поотделно до 31 март на годината, следваща сливането.“;

                              б)

                              в параграф 6 букви в) и г) се заменят със следното:

                                          „в)

                                          финансовите средства, отпуснати за съответната област, посочена в член 3, параграф 1 от Делегиран регламент (ЕС) № 611/2014, остават непроменени;

                                          г)

                                          прехвърлянето на бюджетни средства от въпросната мярка към други мерки в съответната област не надвишава 40 000 EUR.“

                  2)

                  Членове 3 и 4 се заменят със следното:
                  „Член 3
                  Авансови плащания
                  1.   Дадена организация бенефициер може да подаде заявления за авансови плащания до датите, които следва да бъдат определени от държавата членка.
                  2.   Общите авансови плащания, направени през дадена година на изпълнение на работна програма, не могат да надвишават 90 % от първоначално одобрената сума на подпомагането за посочената работна програма.
                  3.   Държавата членка може да определи минимална сума и сроковете за извършване на авансовите плащания.
                  Член 4
                  Обезпечения, които следва да бъдат предоставени
                  1.   Гаранцията, посочена в член 7, параграф 3, буква ж) от Делегиран регламент (ЕС) № 611/2014, е най-малко 10 % от финансирането на Съюза, за което се подава заявление.
                  2.   Авансовите плащания, посочени в член 3, се изплащат, при условие че бъде предоставено обезпечение в съответствие с глава IV от Делегиран регламент (ЕС) № 907/2014 на Комисията (*1). Размерът на обезпечението е равен на 110 % от авансовото плащане.
                  3.   Преди дата, която следва да се определи от държавата членка, но не по-късно от края на всяка година на изпълнение на работната програма, организациите бенефициери могат да подадат до съответната държава членка заявление за освобождаване на обезпечението, посочено в параграф 2. В допълнение към документите, посочени в член 5, параграф 2, букви б) и в), искането се придружава от подробно описание на етапите на работната програма, които са изпълнени, с разбивка по области и мерки съгласно член 3 от Делегиран регламент (ЕС) № 611/2014. Държавата членка проверява тези документи и освобождава обезпечението, съответстващо на извършените разходи, не по-късно от втория месец след месеца, през който е подадено заявлението.

                     (*1)  Делегиран регламент (ЕС) № 907/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (ОВ L 255, 28.8.2014 г., стр. 18).“"

                  3)

                  Член 5 се изменя, както следва:

                              а)

                              параграф 1 се заменя със следното:
                              „1.   За целите на изплащането на финансирането от Съюза по член 29, параграф 2 от Регламент (ЕС) № 1308/2013, организацията бенефициер подава заявление за изплащане на финансирането до разплащателната агенция на държавата членка през календарната година, през която приключва годината на изпълнение на работната програма, и най-късно до дата, която следва да бъде определена от държавата членка, и която дава възможност за изпълнение на изискванията на параграф 5.
                              Разплащателната агенция на държавата членка може да изплати на организациите бенефициери остатъка от предоставеното от Съюза финансиране, съответстващ на всяка година на изпълнение на работната програма, след като се увери въз основа на годишния доклад, посочен в член 9, или на доклада за проверка, посочен в член 7, че мерките, съответстващи на всеки транш на авансовото плащане, посочени в член 3, са били действително осъществени.“;

                              б)

                              в параграф 5 първото изречение се заменя със следното:
                              „Не по-късно от 15 октомври от календарната година, през която приключва годината на изпълнение на работната програма, и след като е извършила проверката на разходооправдателните документи и проверките, посочени в член 6, държавата членка изплаща полагащото се финансиране от ЕС и, ако е уместно, освобождава обезпечението, посочено в член 4, параграф 2.“

                  4)

                  Вмъква се следният член 5а:
                  „Член 5а
                  Частични плащания
                  1.   Държавите членки могат да разрешат на организациите бенефициери да подават заявления за изплащане на онази част от подпомагането, която съответства на вече изразходваните в рамките на работната програма суми.
                  2.   Заявленията, посочени в параграф 1, могат да се подават по всяко време, но не повече от два пъти в рамките на всяка година на изпълнение на работната програма. В допълнение към документите, посочени в член 5, параграф 2, букви б) и в), заявленията се придружават от подробно описание на етапите на работната програма, които са изпълнени, с разбивка по области и мерки съгласно член 3 от Делегиран регламент (ЕС) № 611/2014.
                  3.   Плащанията по заявленията, посочени в параграф 1, не трябва да надвишават 80 % от частта от помощта, която съответства на вече изразходваните в рамките на работната програма суми за съответния период. Държавите членки могат да определят минимална сума за частичните плащания и срокове за подаване на заявленията.“

                  5)

                  В член 6 се добавя следният параграф 6:
                  „6.   Държавите членки могат да извършват проверка на спазването на условията за признаване на бенефициерите, посочени в параграф 1, буква а), въз основа само на документи.“

                  6)

                  Член 10 се изменя, както следва:

                              а)

                              параграф 1 се изменя, както следва:

                                          i)

                                          уводното изречение се заменя със следното:
                                          „Най-късно до 31 януари преди началото на новата тригодишна работна програма компетентните органи уведомяват Комисията относно националните мерки в изпълнение на настоящия регламент и по-конкретно относно мерките, свързани със:“;

                                          ii)

                                          букви в) и г) се заменят със следното:

                                                      „в)

                                                      минималното разпределяне на финансирането от Съюза за специфични области по член 5 от Делегиран регламент (ЕС) № 611/2014, целите и приоритетите в сектора на маслините, посочени в член 6, параграф 1, буква а) от същия делегиран регламент, и количествените и качествените показатели, посочени в член 7, параграф 3, буква е) от същия делегиран регламент;

                                                      г)

                                                      датите, посочени в член 5, параграф 1 и член 5а, параграф 3 от настоящия регламент;“

                              б)

                              в параграф 3 уводното изречение се заменя със следното:
                              „Не по-късно от 20 октомври след всяка година на изпълнение на работната програма компетентните органи представят на Комисията доклад относно прилагането на настоящия регламент, съдържащ най-малко следната информация:“.

            Член 2
      Настоящият регламент влиза в сила на седмия ден след деня на публикуването му в Официален вестник на Европейския съюз.

      Той се прилага за работните програми, които започват от 1 април 2018 г., и за техните процедури за одобрение.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 9 август 2017 година.

               За Комисията

               Председател

            Jean-Claude JUNCKER

         (1)  ОВ L 347, 20.12.2013 г., стр. 549.

         (2)  ОВ L 347, 20.12.2013 г., стр. 671.

         (3)  Регламент за изпълнение (ЕС) № 615/2014 на Комисията от 6 юни 2014 г. за определяне на подробни правила за прилагането на Регламент (ЕС) № 1306/2013 на Европейския парламент и на Съвета и Регламент (ЕС) № 1308/2013 на Европейския парламент и на Съвета по отношение на работните програми за подпомагане на секторите на маслиновото масло и трапезните маслини (ОВ L 168, 7.6.2014 г., стр. 95).


title: Регламент за изпълнение (ЕС) 2017/1945 на Комисията от 19 юни 2017 година за определяне на технически стандарти за изпълнение по отношение на уведомленията от и до подали заявление за лицензиране и лицензирани инвестиционни посредници съгласно Директива 2014/65/ЕС на Европейския парламент и на Съвета (Текст от значение за ЕИП. )

text:
                  26.10.2017

                  BG

                  Официален вестник на Европейския съюз

                  L 276/22

            РЕГЛАМЕНТ ЗА ИЗПЪЛНЕНИЕ (ЕС) 2017/1945 НА КОМИСИЯТА
      от 19 юни 2017 година
      за определяне на технически стандарти за изпълнение по отношение на уведомленията от и до подали заявление за лицензиране и лицензирани инвестиционни посредници съгласно Директива 2014/65/ЕС на Европейския парламент и на Съвета
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Директива 2014/65/ЕС на Европейския парламент и на Съвета от 15 май 2014 г. относно пазарите на финансови инструменти и за изменение на Директива 2002/92/ЕО и на Директива 2011/61/ЕС (1), и по-специално член 7, параграф 5, трета алинея от нея,
      като има предвид, че:

                  (1)

                  Необходимо е да се установят общи стандартни формуляри, образци и процедури, осигуряващи единен механизъм, чрез който компетентните органи на държавите членки да упражняват ефективно своите правомощия по отношение на лицензирането на инвестиционни посредници за извършване на инвестиционни дейности и предоставяне на инвестиционни и, когато е приложимо, допълнителни услуги.

                  (2)

                  За да се улесни комуникацията между кандидата, който иска лиценз като инвестиционен посредник в съответствие с дял II от Директива 2014/65/ЕС, и компетентния орган, компетентните органи следва да определят звено за контакт, ангажирано специално с процедурата по подаване на заявления, и да публикуват на своите интернет страници информация относно това звено за контакт.

                  (3)

                  За да могат компетентните органи да оценят дали промените в ръководния орган на инвестиционния посредник могат да представляват заплаха за неговото ефективно, стабилно и разумно управление и за да се гарантира целесъобразното съблюдаване на интересите на неговите клиенти и на целостта на пазара, следва да се определят ясни срокове за подаване на информацията относно тези промени.

                  (4)

                  Инвестиционните посредници следва обаче да бъдат освободени от изискването да подават информация относно промени в ръководния орган преди тези промени да влязат в сила, когато промяната се дължи на фактори извън контрола на посредника, като например в случай на смърт на член на ръководния орган. При тези обстоятелства на инвестиционните посредници следва да бъде позволено да уведомяват компетентния орган в рамките на 10 работни дни след промяната.

                  (5)

                  Директива 95/46/ЕО на Европейския парламент и на Съвета (2) се прилага по отношение на обработката на лични данни от страна на държавите членки в изпълнение на настоящия регламент.

                  (6)

                  Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за ценни книжа и пазари (ESMA).

                  (7)

                  ESMA проведе открити обществени консултации, анализира съответните възможни разходи и ползи и поиска становището на Групата на участниците от сектора на ценните книжа и пазарите, създадена по член 37 от Регламент (ЕС) № 1095/2010 на Европейския парламент и на Съвета (3),

            ПРИЕ НАСТОЯЩИЯ РЕГЛАМЕНТ:
      Член 1
      Определяне на звено за контакт
      Компетентните органи определят звено за контакт, което обработва цялата информация, получена от кандидатите, искащи лиценз като инвестиционен посредник в съответствие с дял II от Директива 2014/65/ЕС. Координатите за връзка с определеното звено за контакт се публикуват и актуализират редовно на интернет страниците на компетентните органи.
      Член 2
      Подаване на заявлението
      1.   Кандидат, който иска лиценз като инвестиционен посредник в съответствие с дял II от Директива 2014/65/ЕС, подава до компетентния орган своето заявление, като попълва поместения в приложение I образец.
      2.   Кандидатът предоставя на компетентния орган информацията за всички членове на своя ръководен орган, като попълва поместения в приложение II образец.
      Член 3
      Получаване на формуляра за заявление и потвърждение за получаване
      В рамките на 10 работни дни от получаване на заявлението компетентният орган изпраща на кандидата потвърждение за получаване, съдържащо координати за връзка с определеното звено за контакт, посочено в член 1.
      Член 4
      Искане за допълнителна информация
      Когато за извършване на оценката на заявлението е необходима допълнителна информация, компетентният орган изпраща на кандидата искане, в което се посочва информацията, която трябва да се предостави.
      Член 5
      Уведомяване за промени в състава на ръководния орган
      1.   Инвестиционният посредник уведомява компетентния орган за всяка промяна в състава на своя ръководен орган преди промяната да влезе в сила.
      Когато поради обосновани причини не е възможно уведомлението да бъде направено преди тази промяна да влезе в сила, то се предоставя в рамките на 10 работни дни след промяната.
      2.   Инвестиционният посредник предоставя информацията относно промяната, посочена в параграф 1, като използва определения в приложение III формат.
      Член 6
      Съобщаване на решението
      Компетентният орган информира кандидата — на хартиен носител, електронно или и по двата начина, за своето решение да предостави или не лиценз в рамките на шестмесечния период, посочен в член 7, параграф 3 от Директива 2014/65/ЕС.
      Член 7
      Влизане в сила и прилагане
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Той се прилага от 3 януари 2018 г.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 19 юни 2017 година.

               За Комисията

               Председател

            Jean-Claude JUNCKER

         (1)  ОВ L 173, 12.6.2014 г., стр. 349.

         (2)  Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (ОВ L 281, 23.11.1995 г., стр. 31).

         (3)  Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение 2009/77/ЕО на Комисията (ОВ L 331, 15.12.2010 г., стр. 84).

         ПРИЛОЖЕНИЕ I

            Формуляр за заявление за издаване на лиценз като инвестиционен посредник

         Текст на изображението

            Референтен номер:
            Дата:
            OT:
            Име на кандидата:
            Адрес:
            (Координати за връзка с определеното лице за контакт)
            Име:
            Телефон:
            Електронна поща:
            ДО:
            Държава членка:
            Компетентен орган:
            Адрес:
            (Координати за връзка с определеното звено за контакт)
            Адрес:
            Телефон:
            Електронна поща:
            Уважаема г-жо/Уважаеми г-н [да се впише съответното име]
            В съответствие с член 2 от Регламент за изпълнение (ЕС) 2017/1945 на Комисията за определяне на технически стандарти за изпълнение по отношение на стандартните формуляри, образците и процедурите за уведомяване или за предоставяне на информацията, предвидени в член 7, параграф 5 от Директива 2014/65/ЕС, с цел осигуряване на еднакви условия на прилагане на член 7, параграф 2 от посочената директива, Ви изпращаме приложеното заявление за лицензиране.

         Текст на изображението

            — Лице, отговарящо за изготвяне на заявлението:
            Име:
            Статут/длъжност:
            Телефон:
            Факс (ако има такъв):
            Електронна поща:
            — Естество на заявлението (отбележете съответната клетка):
            Лицензиране
            Промяна на вече получен лиценз
            СЪДЪРЖАНИЕ
            Обща информация за подалия заявлението посредник
            [моля, въведете информацията, посочена в член 1 от Делегиран регламент (ЕС) 2017/1943 на Комисията от 14 юли 2016 г. за допълване на Директива 2014/65/ЕС на Европейския парламент и на Съвета по отношение на регулаторните технически стандарти за информацията и изискванията за издаване на лиценз на инвестиционни посредници. Моля, представете тази информация тук или включете препратки към съответните приложения, съдържащи информацията]
            Информация относно капитала
            [моля, въведете информацията, посочена в член 2 от Делегиран регламент (ЕС) 2017/1943. Моля, представете тази информация тук или включете препратки към съответните приложения, съдържащи информацията]
            Информация относно акционерите
            [моля, въведете информацията, посочена в член 3 от Делегиран регламент (ЕС) 2017/1943. Моля, представете тази информация тук или включете препратки към съответните приложения, съдържащи информацията]
            Информация относно ръководния орган и лицата, управляващи стопанската дейност
            [моля, въведете информацията, посочена в член 4 от Делегиран регламент (ЕС) 2017/1943. Моля, представете тази информация тук или включете препратки към съответните приложения, съдържащи информацията]
            Финансова информация
            [моля, въведете информацията, посочена в член 5 от Делегиран регламент (ЕС) 2017/1943. Моля, представете тази информация тук или включете препратки към съответните приложения, съдържащи информацията]
            Информация относно организацията
            [моля, въведете информацията, посочена в член 6 от Делегиран регламент (ЕС) 2017/1943. Моля, представете тази информация тук, обяснете как ще бъде предоставена или включете препратки към съответните приложения, съдържащи информацията]

         ПРИЛОЖЕНИE II

            Списък на членовете на ръководния орган

         Текст на изображението

            Референтен номер:
            Дата:
            OT:
            Име на кандидата:
            Адрес:
            (Координати за връзка с определеното лице за контакт)
            Име:
            Телефон:
            Електронна поща:
            ДО:
            Компетентен орган:
            Адрес:
            (Координати за връзка с определеното звено за контакт, ако е приложимо)
            Адрес:
            Телефон:
            Електронна поща:
            Уважаема г-жо/Уважаеми г-н [да се впише съответното име]
            В съответствие с член 2 от Регламент за изпълнение (ЕС) 2017/1945 на Комисията от 19 юни 2017 г. за определяне на технически стандарти за изпълнение по отношение на стандартните формуляри, образците и процедурите за уведомяване или за предоставяне на информацията, предвидени в член 7, параграф 5 от Директива 2014/65/ЕС, с цел осигуряване на еднакви условия на прилагане на член 9, параграф 5 от посочената директива, Ви изпращаме приложеното искане за уведомяване.

         Текст на изображението

            — Лице, отговарящо за изготвяне на заявлението:
            Име:
            Статут/длъжност:
            Телефон:
            Факс (ако има такъв):
            Електронна поща:
            Дата:
            Подпис:
            Списък на членовете на ръководния орган
            Член 1
            Име
            Координати за връзка (телефон, електронна поща, адрес)
            Длъжност
            Професионален и друг съответен опит
            Образователна квалификация и съответно обучение
            Списък с изпълнителните и неизпълнителните ръководни функции в други субекти
            Дата на действително встъпване в длъжност
            [Моля, представете тази информация тук или обяснете как ще бъде предоставена, или включете препратки към съответните приложения, съдържащи информацията]
            Член n
            Име
            Координати за връзка (телефон, електронна поща, адрес)
            Длъжност
            Професионален и друг съответен опит
            Образователна квалификация и съответно обучение
            Списък с изпълнителните и неизпълнителните ръководни функции в други субекти
            Дата на действително встъпване в длъжност
            [Моля, представете тази информация тук или обяснете как ще бъде предоставена, или включете препратки към съответните приложения, съдържащи информацията]
            Моля, представете:
            — Протокол от общото събрание, на което е излъчена номинацията на новия член на ръководния орган.
            — Протокол от общото събрание на ръководния орган, на което е излъчена номинацията на новите членове.

         ПРИЛОЖЕНИЕ III

            Уведомяване за промени в състава на ръководния орган

         Текст на изображението

            Референтен номер:
            Дата:
            OT:
            Име на кандидата:
            Адрес:
            (Координати за връзка с определеното лице за контакт)
            Име:
            Телефон:
            Електронна поща:
            ДО:
            Компетентен орган:
            Адрес:
            (Координати за връзка с определеното звено за контакт, ако е приложимо)
            Адрес:
            Телефон:
            Електронна поща:
            Уважаема г-жо/Уважаеми г-н [да се впише съответното име]
            В съответствие с член 4 от Регламент за изпълнение (ЕС) 2017/1945 на Комисията от 19 юни 2017 г. за определяне на технически стандарти за изпълнение по отношение на стандартните формуляри, образците и процедурите за уведомяване или за предоставяне на информацията, предвидени в член 7, параграф 5 от Директива 2014/65/ЕС, с цел осигуряване на еднакви условия на прилагане на член 9, параграф 5 от посочената директива, Ви изпращаме приложеното искане за уведомяване.
            — Лице, отговарящо за изготвяне на заявлението:
            Име:
            Статут/длъжност:
            Телефон:
            Факс (ако има такъв):
            Електронна поща:

         Текст на изображението

            Информация за напусналия/-те ръководния орган член/-ове
            Член 1
            Име
            Координати за връзка (телефон, електронна поща, адрес)
            Длъжност
            Дата на действително напускане на ръководния орган
            Причини за напускане на ръководния орган
            Член 2
            Име
            Координати за връзка (телефон, електронна поща, адрес)
            Длъжност
            Дата на действително напускане на ръководния орган
            Причини за напускане на ръководния орган
            Член n
            Име
            Координати за връзка (телефон, електронна поща, адрес)
            Длъжност
            Дата на действително напускане на ръководния орган
            Причини за напускане на ръководния орган
            Информация за новия/-те член/-ове на ръководния орган
            Член 1
            Име
            Координати за връзка (телефон, електронна поща, адрес)
            Длъжност
            Професионален и друг съответен опит
            Образователна квалификация и съответно обучение
            Списък с изпълнителните и неизпълнителните ръководни функции в други субекти
            Дата на действително встъпване в длъжност
            [Моля, представете тази информация тук или обяснете как ще бъде предоставена, или включете препратки към съответните приложения, съдържащи информацията]
            Член n
            Име
            Координати за връзка (телефон, електронна поща, адрес)
            Длъжност
            Професионален и друг съответен опит
            Образователна квалификация и съответно обучение
            Списък с изпълнителните и неизпълнителните ръководни функции в други субекти

         Текст на изображението

            Дата на действително встъпване в длъжност
            [Моля, представете тази информация тук или обяснете как ще бъде предоставена, или включете препратки към съответните приложения, съдържащи информацията]
            Пълен актуализиран списък на членовете на ръководния орган
            Моля, представете:
            — Протокол от общото събрание, на което е излъчена номинацията на новия член на ръководния орган.
            — Протокол от общото събрание на ръководния орган, на което е излъчена номинацията на новия член.
            Име
            Длъжност
            Дата на действително встъпване в длъжност


title: Регламент за изпълнение (ЕС) 2017/1944 на Комисията от 13 юни 2017 година за определяне на технически стандарти за изпълнение по отношение на стандартните формуляри, образци и процедури, свързани с процеса на консултации между съответните компетентни органи във връзка с уведомяването за планирано придобиване на квалифицирано дялово участие в инвестиционен посредник в съответствие с директиви 2004/39/ЕО и 2014/65/ЕС на Европейския парламент и на Съвета (Текст от значение за ЕИП. )

text:
                  26.10.2017

                  BG

                  Официален вестник на Европейския съюз

                  L 276/12

            РЕГЛАМЕНТ ЗА ИЗПЪЛНЕНИЕ (ЕС) 2017/1944 НА КОМИСИЯТА
      от 13 юни 2017 година
      за определяне на технически стандарти за изпълнение по отношение на стандартните формуляри, образци и процедури, свързани с процеса на консултации между съответните компетентни органи във връзка с уведомяването за планирано придобиване на квалифицирано дялово участие в инвестиционен посредник в съответствие с директиви 2004/39/ЕО и 2014/65/ЕС на Европейския парламент и на Съвета
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Директива 2004/39/ЕО на Европейския парламент и на Съвета от 21 април 2004 г. относно пазарите на финансови инструменти, за изменение на Директиви 85/611/ЕИО и 93/6/ЕИО на Съвета и Директива 2000/12/ЕО на Европейския парламент и на Съвета и за отмяна на Директива 93/22/ЕИО на Съвета (1), и по-специално член 10а, параграф 8, шеста алинея от нея,
      като взе предвид Директива 2014/65/ЕС на Европейския парламент и на Съвета от 15 май 2014 г. относно пазарите на финансови инструменти и за изменение на Директива 2002/92/ЕО на Европейския парламент и на Съвета и на Директива 2011/61/ЕС (2), и по-специално член 12, параграф 9 от нея,
      като има предвид, че:

                  (1)

                  С оглед на точната оценка от страна на компетентните органи на държавите членки на уведомленията за планирано придобиване или увеличаване на квалифицираното дялово участие в инвестиционен посредник е целесъобразно да се установят общи стандартни формуляри, образци и процедури. При оценката съответните компетентни органи следва да се консултират помежду си и взаимно да си предоставят всякаква информация, която е съществена или е от значение за оценката.

                  (2)

                  С цел улесняване на сътрудничеството между тях и осигуряване на ефикасност при обмена на информация компетентните органи, определени по реда на член 48 от Директива 2004/39/ЕО, следва да определят лица за връзка специално за целите на процеса на консултации, предвиден в член 10, параграф 4 от Директива 2004/39/ЕО, а Европейският орган за ценни книжа и пазари (ЕОЦКП) следва да поддържа централизиран списък на тези лица за връзка.

                  (3)

                  За да се гарантира навременно и ефикасно сътрудничество между компетентните органи, следва да се определи точен график за процеса на консултации. Процедурата за сътрудничество следва да бъде ясна и да включва изпращане от страна на запитващия орган на предварително известие, с което запитаният орган да бъде уведомен за извършването на оценка.

                  (4)

                  Целта на процедурите следва да бъде компетентните органи да си сътрудничат и да работят за подобряване на процеса чрез насърчаване на обмена на обратна информация относно качеството и относимостта на получената информация.

                  (5)

                  Обменът или предаването на информация между компетентните органи, други органи, структури или лица следва да се осъществява в съответствие с разпоредбите относно личните данни, установени в Директива 95/46/ЕО на Европейския парламент и на Съвета (3).

                  (6)

                  По отношение на обработката на лични данни от страна на ЕОЦКП при прилагането на настоящия регламент се прилага Регламент (ЕО) № 45/2001 на Европейския парламент и на Съвета (4).

                  (7)

                  Настоящият регламент е изготвен въз основа на проектите на технически стандарти за изпълнение, предадени на Комисията от ЕОЦКП.

                  (8)

                  ЕОЦКП не е провеждал обществени консултации или анализи на потенциалните разходи и ползи, свързани с въвеждането на стандартните формуляри, образци и процедури при процеса на консултации между съответните компетентни органи, тъй като счита, че подобна задача е непропорционална спрямо техния обхват и въздействие.

                  (9)

                  Директива 2014/65/ЕС влезе в сила на 2 юли 2014 г. Член 12, параграф 9 от тази директива заменя член 10а, параграф 8 от Директива 2004/39/ЕО и съдържа разпоредби, с които ЕОЦКП се оправомощава да разработва технически стандарти за изпълнение, които са идентични с предвидените в член 10а, параграф 8 от Директива 2004/39/ЕО. Освен това съдържанието на член 10б, параграф 4 и член 10, параграф 4 от Директива 2004/39/ЕО също е идентично със съдържанието на член 13, параграф 4 и член 11, параграф 2 от Директива 2014/65/ЕС. В съответствие с член 94, параграф 1 от Директива 2014/65/ЕС Директива 2004/39/ЕО ще бъде отменена, считано от 3 януари 2017 г. Приемането на техническите стандарти от Комисията в съответствие с член 10а, параграф 8 от Директива 2004/39/ЕО следва също така да се смята за съобразено с член 12, параграф 8 от Директива 2014/65/ЕС, в резултат на което техническият стандарт ще продължи да се прилага след 3 януари 2018 г., без да е необходимо допълнително изменение,

            ПРИЕ НАСТОЯЩИЯ РЕГЛАМЕНТ:
      Член 1
      Предмет
      С настоящия регламент се установяват стандартните формуляри, образци и процедури за целите на обмена на информация при процеса на консултации между компетентния орган на целевото предприятие („запитващия орган“) и компетентния орган на кандидат-приобретателя или на лицензирано предприятие, което е контролирано от кандидат-приобретателя или е негово дъщерно предприятие („запитания орган“).
      Член 2
      Определени лица за връзка
      1.   Компетентните органи, определени в съответствие с член 48 от Директива 2004/39/ЕО, определят лица за връзка за целите на комуникацията съгласно настоящия регламент и уведомяват ЕОЦКП за тези лица.
      2.   За нуждите на компетентните органи ЕОЦКП поддържа и актуализира списъка на определените лица за връзка, посочени в параграф 1.
      Член 3
      Предварително известие
      1.   Запитващият орган изпраща предварително известие до запитания орган в срок от три работни дни от получаването на уведомлението от кандидат-приобретателя в съответствие с член 10, параграф 3 от Директива 2004/39/ЕО.
      2.   Запитващият орган изпраща предварителното известие, като попълва образеца, установен в приложение I, посочвайки цялата изисквана в него информация.
      Член 4
      Известие за консултация
      1.   Запитващият орган изпраща на запитания орган известие за консултация веднага след като получи уведомлението от кандидат-приобретателя в съответствие с член 10, параграф 3 от Директива 2004/39/ЕО, но не по-късно от 20 работни дни след датата на получаване на посоченото уведомление.
      2.   Запитващият орган изпраща известието за консултация, посочено в параграф 1, в писмена форма по пощата, по факс или чрез сигурни електронни средства, като го адресира до определеното лице за връзка на запитания орган, освен ако запитаният орган не е предвидил друго в отговора си на предварителното известие, посочено в член 3.
      3.   Запитващият орган изпраща известието за консултация, посочено в параграф 1, като попълва образеца, установен в приложение II, и посочва по-специално аспектите, свързани с поверителността на информацията, която може да бъде получена от запитващия орган, както и подробната информация, която запитващият орган желае да получи от запитания орган.
      Член 5
      Потвърждение за получаване на известие за консултация
      В срок от два работни дни от датата, на която е получил известието за консултация, запитаният орган изпраща потвърждение за получаването му, като посочва евентуални допълнителни данни за контакт с определеното лице за връзка и, ако е възможно, датата, на която се очаква да изпрати своя отговор.
      Член 6
      Отговор от запитания орган
      1.   Отговорът на известието за консултация се изпраща в писмена форма по пощата, по факс или чрез сигурни електронни средства. Той се адресира до определените лица за връзка, освен ако запитващият орган не е посочил друго.
      2.   Във възможно най-кратък срок, но не по-късно от 20 работни дни от датата на получаване на известието за консултация, запитаният орган предоставя на запитващия орган:

                  а)

                  поисканата в известието за консултация информация, включително всички становища или резерви във връзка с придобиването от кандидат-приобретателя;

                  б)

                  по собствена преценка — всякаква друга важна информация, която може да окаже влияние върху оценката.

            3.   Ако запитаният орган не е в състояние да спази срока, посочен в параграф 2, той информира запитващия орган за това обстоятелство, като посочва причините за закъснението и датата, на която се очаква да изпрати своя отговор. Запитаният орган редовно предоставя обратна информация относно напредъка при предоставянето на исканата информация.
      4.   При предоставянето на информацията по параграф 2 запитаният орган използва образеца, установен в приложение III.
      Член 7
      Процедури за консултация
      1.   Запитващият орган и запитаният орган обменят информация във връзка с известието за консултация и отговора, като използват най-целесъобразните от средствата, изброени в член 4, параграф 2 и член 6, параграф 1, и вземат предвид съображенията за поверителност, момента на кореспонденцията, обема на материалите, които се предават, както и достъпността на информацията за запитващия орган. Запитващият орган своевременно отговаря на всички искания за уточнения, изпратени от запитания орган.
      2.   Когато поисканата информация е на разположение на орган от същата държава членка, който е различен от запитания орган, запитаният орган своевременно събира тази информация и я предава на запитващия орган в съответствие с член 6.
      3.   Запитаният орган и запитващият орган си сътрудничат с оглед разрешаването на трудностите, които могат да възникнат при изпълнението на дадено искане, включително с цел уреждането на свързани с разходите проблеми, в случай че има вероятност разходите по оказването на съдействие да бъдат прекомерни за запитания орган.
      4.   Когато по време на срока за извършване на оценката възникне необходимост от нова или допълнителна информация, запитващият орган и запитаният орган си сътрудничат, за да се гарантира, че цялата допълнителна относима информация се предоставя в съответствие с настоящия регламент.
      5.   Чрез дерогация от член 4, параграф 2 и член 6, параграф 1, в случаите, в които информацията се обменя в рамките на последните 15 работни дни преди изтичането на срока за извършване на оценката, посочен в член 10а, параграф 1, втора алинея от Директива 2004/39/ЕО, информацията може да бъде предоставена устно. В тези случаи информацията впоследствие се потвърждава в съответствие с член 4, параграф 2 и член 6, параграф 1, освен ако съответните компетентни органи не са се договорили за друго.
      6.   Запитаният орган и запитващият орган взаимно си предоставят обратна информация относно резултата от оценката, във връзка с която е проведена консултацията, и при необходимост — относно полезността на информацията или на оказаното съдействие или относно проблемите, възникнали при оказването на съдействието или предоставянето на информацията.
      Член 8
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 13 юни 2017 година.

               За Комисията

               Председател

            Jean-Claude JUNCKER

         (1)  ОВ L 145, 30.4.2004 г., стр. 1.

         (2)  ОВ L 173, 12.6.2014 г., стр. 349.

         (3)  Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (ОВ L 281, 23.11.1995 г., стр. 31).

         (4)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

         ПРИЛОЖЕНИЕ I

            Образец за предварително известие

         [член 3 от Регламент за изпълнение (ЕС) 2017/1944 на Комисията]
         Текст на изображението

            Предварително известие
            Референтен номер:
            Дата:
            Обща информация
            ОТ:
            Държава членка:
            Запитващ орган:
            Официален адрес:
            (Данни за контакт на определеното лице за връзка)
            Име:
            Телефон:
            Електронна поща:
            ДО:
            Държава членка:
            Запитан орган:
            Официален адрес:
            (Данни за контакт на определеното лице за връзка)
            Име:
            Телефон:
            Електронна поща:
            Уважаема г-жо/Уважаеми г-н [да се впише съответното име],
            Изпращаме Ви настоящото предварително известие във връзка с изложените по-долу въпроси в съответствие с член 3 от Регламент за изпълнение (ЕС) 2017/1944 на Комисията от 13 юни 2017 г. за определяне на технически стандарти за изпълнение по отношение на стандартните формуляри, образци и процедури, свързани с процеса на консултации между съответните компетентни органи във връзка с уведомяването за планирано придобиване на квалифицирано дялово участие в инвестиционен посредник в съответствие с директиви 2004/39/ЕО и 2014/65/ЕС на Европейския парламент и на Съвета.
            Информация относно планираното придобиване
            Идентификационни данни на кандидат-приобретателя:
            [за физически лица попълнете информацията по член 3, параграф 1, буква а) от Делегиран регламент (ЕС) 2017/1946 на Комисията от 11 юли 2017 г. за допълнение на директиви 2004/39/ЕО и 2014/65/ЕС на Европейския парламент и на Съвета по отношение на регулаторните технически стандарти за изготвяне на изчерпателен списък на сведенията, които да бъдат включвани от кандидат-приобретателите в нотификацията за предложено придобиване на квалифицирано дялово участие в инвестиционен посредник; за юридически лица попълнете информацията по член 3, параграф 2, буква а) от Делегиран регламент (ЕС) 2017/1946 на Комисията];

         Текст на изображението

            Наименование на съответното лицензирано предприятие/съответните лицензирани предприятия в държавата членка на запитания орган и връзка с кандидат-приобретателя:
            [ако кандидат-приобретателят е лицензирано предприятие съгласно член 10, параграф 4, буква а) от Директива 2004/39/ЕО, е достатъчно да се посочи неговото наименование. Ако кандидат-приобретателят принадлежи към една от категориите, определени в член 10, параграф 4, букви б) или в) от Директива 2004/39/ЕО, е необходимо също така да се обясни връзката между кандидат-приобретателя и съответното лицензирано предприятие, установено в държавата членка на запитания орган]
            Идентификационни данни на целевото предприятие:
            [попълнете информацията по член 7, буква а) от Делегиран регламент (ЕС) 2017/1946 на Комисията от 11 юли 2017 г. за допълнение на директиви 2004/39/ЕО и 2014/65/ЕС на Европейския парламент и на Съвета по отношение на регулаторните технически стандарти за изготвяне на изчерпателен списък на сведенията, които да бъдат включвани от кандидат-приобретателите в нотификацията за предложено придобиване на квалифицирано дялово участие в инвестиционен посредник]
            Размер на настоящото дялово участие и на планираното дялово участие на кандидат-приобретателя в целевото предприятие:
            [попълнете информацията по член 7, буква в), подточки i), ii) и iii) от Делегиран регламент (ЕС) 2017/1946 на Комисията от 11 юли 2017 г. за допълнение на директиви 2004/39/ЕО и 2014/65/ЕС на Европейския парламент и на Съвета по отношение на регулаторните технически стандарти за изготвяне на изчерпателен списък на сведенията, които да бъдат включвани от кандидат-приобретателите в нотификацията за предложено придобиване на квалифицирано дялово участие в инвестиционен посредник]
            Моля, имайте предвид, че срокът на процедурата по оценка (*) изтича на [да се впише дата]. Ще ви изпратим допълнително известие за консултация, в което ще бъде посочена цялата съществена информация относно планираното придобиване, както и информацията, която бихме желали да получим. Междувременно, ако разполагате с друга съществена информация във връзка с придобиването или ако желаете да споделите становища или резерви по този въпрос, ще Ви бъдем благодарни, ако ни ги изпратите при първа възможност, но във всички случаи в срок от 20 работни дни от получаването на известието за консултация, което ще Ви бъде изпратено след настоящото предварително известие.
            (*) В съответствие с член 10а, параграф 1, втора алинея от Директива 2004/39/ЕО.
            С уважение,
            [подпис]

         ПРИЛОЖЕНИЕ II

            Образец за известие за консултация

         [член 4 от Регламент за изпълнение (ЕС) 2017/1944 на Комисията]
         Текст на изображението

            Известие за консултация
            Референтен номер:
            Дата:
            Обща информация
            ОТ:
            Държава членка:
            Запитващ орган:
            Официален адрес:
            (Данни за контакт на определеното лице за връзка)
            Име:
            Телефон:
            Електронна поща:
            ДО:
            Държава членка:
            Запитан орган:
            Официален адрес:
            (Данни за контакт на определеното лице за връзка)
            Име:
            Телефон:
            Електронна поща:
            Уважаема г-жо/Уважаеми г-н [да се впише съответното име],
            Изпращаме Ви настоящото известие за консултация във връзка с изложените по-долу въпроси в съответствие с член 4 от Регламент (ЕС) 2017/1944 от 13 юни 2017 г. за определяне на технически стандарти за изпълнение по отношение на стандартните формуляри, образци и процедури, свързани с процеса на консултации между съответните компетентни органи във връзка с уведомяването за планирано придобиване на квалифицирано дялово участие в инвестиционен посредник в съответствие с директиви 2004/39/ЕО и 2014/65/ЕС на Европейския парламент и на Съвета.
            Моля, имайте предвид, че срокът на процедурата по оценка (*) изтича на [да се впише дата], затова ще Ви бъдем благодарни, ако ни предоставите исканата информация, както и всякаква друга съществена информация и информация от значение в срок до [20 работни дни, считано от датата на получаване на настоящото писмо] или, ако това не е възможно, моля да ни съобщите кога очаквате да сте в състояние да ни окажете исканото съдействие, като имате предвид посочения краен срок за процедурата по оценка.
            (*) В съответствие с член 10а, параграф 1, втора алинея от Директива 2004/39/ЕО.

         Текст на изображението

            Информация относно планираното придобиване
            Предмет
            [Моля, исканата информация да се представи тук или да се посочат съответните съдържащи я приложения]
            Подробна информация относно планираното придобиване
            [Моля, исканата информация да се представи тук или да се посочат съответните съдържащи я приложения]
            Подробна информация относно други имащи отношение надзорни органи
            [Моля, исканата информация да се представи тук или да се посочат съответните съдържащи я приложения]
            В допълнение към
            [ако е приложимо, моля, посочете данни, по които предходното искане да бъде намерено]
            Вид искане за съдействие
            Искана информация [ако има такава]:
            [Моля, опишете подробно конкретната искана информация, включително свързаните с нея документи, които желаете да получите, както и целите, за които информацията ще Ви послужи. Примери:
            — Акционерната структура на кандидат-приобретателя или на съответното лицензирано предприятие и основните характеристики на неговите акционери;
            — Последната оценка на пригодността (квалификация и добра репутация) на кандидат-приобретателя или на съответното лицензирано предприятие;
            — Последната оценка на финансовата стабилност на кандидат-приобретателя или на съответното лицензирано предприятие и съответните публични или външни одитни доклади (когато е целесъобразно);
            — Последната оценка от запитания орган на качеството на управленската структура на кандидат-приобретателя или на съответното лицензирано предприятие, както и неговите административни и счетоводни процедури, системи за вътрешен контрол, корпоративно управление, структура на групата и т.н.]
            Допълнителна информация, предоставена от запитания орган.
            [Моля, посочете дали запитващият орган е бил или ще бъде във връзка с друг орган или с правоприлагащ орган в държавата членка на запитания орган, що се отнася до предмета на искането, или с друг орган, за който на запитания орган е известно, че проявява активен интерес към предмета на искането.]
            С уважение,
            [подпис]

         ПРИЛОЖЕНИЕ III

            Отговор от запитания орган

         [член 6 от Регламент за изпълнение (ЕС) 2017/1944 на Комисията]
         Текст на изображението

            Отговор от запитания орган
            Референтен номер:
            Дата:
            Обща информация
            ОТ:
            Държава членка:
            Запитан орган:
            Официален адрес:
            (Данни за контакт на определеното лице за връзка)
            Име:
            Телефон:
            Електронна поща:
            ДО:
            Държава членка:
            Запитващ орган:
            Официален адрес:
            (Данни за контакт на определеното лице за връзка)
            Име:
            Телефон:
            Електронна поща:
            Уважаема г-жо/Уважаеми г-н [да се впише съответното име],
            Известието за консултация от [дд.мм.гггг] г. с референтен № [да се впише референтният номер], което ни изпратихте, бе обработено от нашите служби в съответствие с член 6 от Регламент (ЕС) 2017/1944 от 13 юни 2017 г. за определяне на технически стандарти за изпълнение по отношение на стандартните формуляри, образци и процедури, свързани с процеса на консултации между съответните компетентни органи във връзка с уведомяването за планирано придобиване на квалифицирано дялово участие в инвестиционен посредник в съответствие с директиви 2004/39/ЕО и 2014/65/ЕС на Европейския парламент и на Съвета.
            Ако имате неясноти относно конкретната искана информация или относно други свързани с оценката въпроси, моля, посочете ги тук:

         Текст на изображението

            Ако исканата информация е била събрана, моля, представете я тук или обяснете как ще бъде предоставена, или посочете съответните съдържащи я приложения:
            Ако има друга информация, която е съществена или е от значение, моля, представете я тук или обяснете как ще бъде предоставена, или посочете съответните съдържащи я приложения:
            Тук можете по собствена преценка да предоставите всякаква друга важна информация, която би могла да окаже съществено влияние върху оценката, например информация относно структурата на групата или последните оценки на финансовата стабилност на кандидат-приобретателя или на съответното лицензирано предприятие.
            С уважение,
            [подпис]


title: Регламент за изпълнение (ЕС) 2017/1955 на Комисията от 24 октомври 2017 година за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин

text:
               27.10.2017

               BG

               Официален вестник на Европейския съюз

               L 277/1

         РЕГЛАМЕНТ ЗА ИЗПЪЛНЕНИЕ (ЕС) 2017/1955 НА КОМИСИЯТА
   от 24 октомври 2017 година
   за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
   като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти и за отмяна на регламенти (ЕО) № 1216/2009 и (ЕО) № 614/2009 на Съвета (2), и по-специално член 5, параграф 6, буква а) от него,
   като има предвид, че:

               (1)

               С Регламент (ЕО) № 1484/95 на Комисията (3) се определят правилата за прилагане на системата на допълнителни вносни мита, заедно с представителните цени в секторите на птичето месо и яйцата, както и за яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо и яйцата, както и за яйчния албумин, показва, че се налага да бъдат променени представителните цени при внос на някои продукти, като се има предвид разликата в цените в зависимост от произхода.

               (3)

               Поради това Регламент (ЕО) № 1484/95 следва да бъде изменен.

               (4)

               С оглед на необходимостта да се осигури възможно най-бързото прилагане на тази мярка след предоставянето на актуализираните данни, е целесъобразно настоящият регламент да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 октомври 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 150, 20.5.2014 г., стр. 1.

      (3)  Регламент (ЕО) № 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на представителни цени в секторите птиче месо и яйца и за яйчен албумин, и за отмяна на Регламент № 163/67/ЕИО (ОВ L 145, 29.6.1995 г., стр. 47).

      ПРИЛОЖЕНИЕ
      „
            ПРИЛОЖЕНИЕ I

                        Код по КН

                        Описание на стоките

                        Представителна цена
                        (ЕUR/100 kg)

                        Обезпечение по член 3
                        (ЕUR/100 kg)

                        Произход (1)

                        0207 12 10

                        Неразфасовани замразени „пилета 70 %“

                        107,5

                        0

                        AR

                        0207 12 90

                        Неразфасовани замразени „пилета 65 %“

                        102,1
                        172,4

                        5
                        0

                        AR
                        BR

                        0207 14 10

                        Обезкостени замразени разфасовки от петли или кокошки

                        243,1
                        212,5
                        296,9
                        229,1

                        17
                        26
                        1
                        21

                        AR
                        BR
                        CL
                        TH

                        0207 27 10

                        Обезкостени замразени разфасовки от пуйки

                        340,6
                        401,7

                        0
                        0

                        BR
                        CL

                        0408 91 80

                        Яйца без черупки, сушени

                        352,1

                        0

                        AR

                        1602 32 11

                        Приготвени храни от петли или кокошки без топлинна обработка

                        197,9

                        27

                        BR

                  “

         (1)  Номенклатура на държавите съгласно Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „друг произход“.